Document ID: 31987D0323

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιουνίου 1987
για την έγκριση προσθήκης στο πρόγραμμα σχετικά με τον τομέα του βοείου και χοιρείου κρέατος που υπέβαλε η κυβέρνηση της Ομοσπονδιακής Δημοκρατίας της Γερμανίας για την περιοχή της Έσσης, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη γερμανική γλώσσα είναι το μόνο αυθεντικό)
(87/323/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι, στις 2 Δεκεμβρίου 1985, η κυβέρνηση της Ομοσπονδιακής Δημοκρατίας της Γερμανίας ανακοίνωσε προσθήκη στο πρόγραμμα που έχει εγκριθεί από την απόφαση 80/1340/ΕΟΚ της Επιτροπής (3), που αφορά τον τομέα του βοείου και χοιρείου κρέατος στην περιοχή της Έσσης και ότι παρείχε συμπληρωματικές πληροφορίες στις 12 Μαΐου και στις 15 Σεπτεμβρίου 1986 και στις 20 Ιανουαρίου 1987·
ότι η προσθήκη αυτή στο πρόγραμμα έχει σκοπό την ορθολογική οργάνωση και τον εκσυγχρονισμό των εγκαταστάσεων σφαγής, των παραρτημάτων τους, των ψυκτικών εξοπλισμών καθώς και των εργαστηρίων τεμαχισμού, έτσι ώστε να αυξηθεί η ανταγωνιστικότητα του τομέα και να αξιολογηθεί η παραγωγή του· ότι αποτελεί, επομένως, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι η προσθήκη αυτή περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, αποδεικνύει δε ότι οι στόχοι του άρθρου 1 του εν λόγω κανονισμού μπορούν να επιτευχθούν στον τομέα του βοείου και χοιρείου κρέατος στην περιοχή της Έσσης· ότι η προθεσμία των έξι ετών που καθορίζεται για την εφαρμογή της προσθήκης είναι σύμφωνη με τους στόχους του προγράμματος, τον όγκο των επενδύσεων και το χρονοδιάγραμμα των προβλεπόμενων εργασιών· ότι ανταποκρίνεται επομένως στις απαιτήσεις του άρθρου 3 παράγραφος 1 στοιχείο ζ)·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη στο πρόγραμμα σχετικά με τον τομέα του βοείου και χοιρείου κρέατος στην περιοχή της Έσσης που ανακοίνωσε η κυβέρνηση της Ομοσπονδιακής Δημοκρατίας της Γερμανίας στις 2 Δεκεμβρίου 1985 και συμπληρώθηκε στις 12 Μαΐου και στις 15 Σεπτεμβρίου 1986 και στις 20 Ιανουαρίου 1987 σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 12 Ιουνίου 1987.

Labels: 18
17